সত্যজিৎ রায় মেট্রো স্টেশন

সত্যজিৎ রায় মেট্রো স্টেশন হল ভারতের কলকাতার দক্ষিণাঞ্চলের গাড়িয়ায় কলকাতা মেট্রোর লাইন ৬-এর একটি স্টেশন। মহানগর চলচ্চিত্র নির্মাতা সত্যজিৎ রায়ের সম্মানে এই স্টেশনটির নামকরণ করা হয়। স্টেশনটি উত্তলিত ভাবে ইস্টার্ন মেট্রোপলিটন বাইপাস উপরে অবস্থিত। স্টেশনের পূর্ব দিকে সত্যজিৎ রায় চলচ্চিত্র ও টেলিভিশন ইনস্টিটিউট এবং পশ্চিমে গড়িয়া অ্যাপেক্স হাসপাতাল। স্টেশনটি ২০২৩ সালের ফেব্রুয়ারি মাসের মধ্যে চালু হবে। এই স্টেশনটি চক গড়িয়া এলাকাতে অবস্থিত। স্টেশনের ভৌগোলিক অবস্থান হল ২২°২৯′০৪″ উত্তর ৮৮°২৩′৩৩″ পূর্ব﻿ / ﻿২২.৪৮৪৩৫৯° উত্তর ৮৮.৩৯২৪২৪° পূর্ব﻿ / 22.484359; 88.392424।স্টেশনটির পূর্ববর্তী স্টেশন হল ১.৬ কিলোমিটার দূরে অবস্থিত কবি সুভাষ মেট্রো স্টেশন এবং পরবর্তী স্টেশন হল ১.৪ কিলোমিটার দূরে অবস্থিত জ্যোতিরিন্দ্র নন্দী মেট্রো স্টেশন। ২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ কবি সুভাষ মেট্রো স্টেশন থেকে ভিআইপি বাজার মেট্রো স্টেশন পর্যন্ত মেট্রো করিডোর নির্মাণের দরপত্র পায়। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। ২০১৯ সালের নভেম্বর পর্যন্ত স্টেশনটি পরিকাঠামগত ভাবে সম্পূর্ণ হয়েছে। বর্তমানে স্টেশনের অভ্যান্তরিন অংশের কাজ চলছে। পরীক্ষামূলক ট্রেন চলাচল ২০২২ সালের ২৪শে সেপ্টেম্বর থেকে শুরু হয়। কলকাতা মেট্রোর লাইন ৬-এর অন্তর্গত সত্যজিৎ রায় মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া। স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য। যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে। কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২৩ সালের ফেব্রুয়ারি মাসের মধ্যে শুরু হবে। "এ মাসেই নিউ গড়িয়া-রুবি মোড় মেট্রো"। সংগ্রহের তারিখ ১৪ ফেব্রুয়ারি ২০২৩।  "Road Ahead….. Projects sanctioned"। সংগ্রহের তারিখ ২৭ নভেম্বর ২০১৯।  "Seven projects meant to change the face of Calcutta are entangled in a web of land politics and pandering. Metro explores the tunnel vision"। www.telegraphindia.com/। ১১ জুলাই ২০১৩। সংগ্রহের তারিখ ২৭ নভেম্বর ২০১৯।  "কবি সুভাষ থেকে রুবি যাত্রাপথে পরীক্ষামূলক ভাবে চলল মেট্রো, বছরের শেষেই শুরু যাত্রী পরিষেবা"। কলকাতা: www.anandabazar.com। আনন্দবাজার পত্রিকা। ২৪ সেপ্টেম্বর ২০২২। সংগ্রহের তারিখ ২৫ সেপ্টেম্বর ২০২২।  অয়ন দাস (২৪ সেপ্টেম্বর ২০২২)। "আরও মেট্রো পাওয়ার পথে কলকাতা, নিউ গড়িয়া-রুবি পর্যন্ত শুরু হল ট্রায়াল রান"। কলকাতা: bangla.hindustantimes.com। হিন্দুস্থান টাইমস - বাংলা। সংগ্রহের তারিখ ২৫ সেপ্টেম্বর ২০২২।